CELEX: 62008CN0011
Language: fi
Date: 2008-01-10 00:00:00
Title: Asia C-11/08: Kanne 10.1.2008 — Euroopan yhteisöjen komissio v. Maltan tasavalta

23.2.2008   
            
            
               FI
            
            
               Euroopan unionin virallinen lehti
            
            
               C 51/37
            
         Kanne 10.1.2008 — Euroopan yhteisöjen komissio v. Maltan tasavalta
   (Asia C-11/08)
   (2008/C 51/62)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamies: K. Simonsson)
   
      Vastaaja: Maltan tasavalta
   Vaatimukset
   
               —
            
            
               On todettava, että Maltan tasavalta ei ole noudattanut satamavaltioiden suorittamasta valvonnasta 19.6.1995 annetun neuvoston direktiivin 95/21/EY (1) 12 artiklan 1 kohdan ja liitteen VII mukaisia velvoitteitaan, koska se on säätänyt kansallisessa lainsäädännössään, että tarkastajat, jotka eivät täytä kyseisen direktiivin liitteessä VII vahvistettuja vaatimuksia, hyväksytään, jos he ovat toimivaltaisen viranomaisen palveluksessa satamavalvontatehtävissä 1.5.2004
            
         
               —
            
            
               Maltan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 12 artiklan 1 kohdassa säädetään yleisenä sääntönä, että tarkastuksia saavat suorittaa vain sellaiset tarkastajat, jotka täyttävät kyseisen direktiivin liitteessä VII eritellyt pätevyysvaatimukset. Liitteessä VII olevassa 5 kohdassa säädetään poikkeuksena tästä yleisestä säännöstä, että myös sellaiset tarkastajat, jotka eivät täytä sen 1–4 kohdassa lueteltuja vaatimuksia, hyväksytään, jos he ovat jäsenvaltion toimivaltaisen viranomaisen palveluksessa satamavalvontatehtävissä sinä päivänä, jona direktiivi on annettu eli 19.6.1995.
   Liittymisasiakirjassa ei määrätä direktiivin soveltamista koskevista siirtymäsäännöksistä Maltan osalta. Liittymisasiakirjan 2 artiklan nojalla direktiivin säännökset sitovat Maltan tasavaltaa liittymisestä lähtien.
   Komission mielestä satamavaltion kauppalaivavalvonnasta annettu vuoden 2004 asetus (Merchant Shipping (Port State Control) Regulations 2004; jäljempänä asetus), jonka Malta antoi direktiivin täytäntöön panemista varten, on ristiriidassa tämän direktiivin kanssa, luettuna yhdessä liittymisasiakirjan kanssa, koska siinä säädetään, että tarkastajat, jotka eivät täytä kyseisen direktiivin liitteessä VII olevassa 1–4 kohdassa vahvistettuja vaatimuksia, hyväksytään, jos he ovat toimivaltaisen viranomaisen palveluksessa satamavalvontatehtävissä 19.6.1995 ja kyseessä olevan asetuksen voimaantulopäivän eli 1.5.2004 välisenä aikana.
   
      (1)  EYVL L 157, s. 1.